اطریش پایتختی ویانا ده بیرکنیسه یقینیده اویوشتیریلگن ترورچیلیک هجومی عاقبتیده ایککی کیشی جان بیردی.
ایچکی ایش لر وزیرلیگی, کیم ایکن لیگی انیقلنمه گن کیشی لر بیلن خوفسیزلیک کوچ لری اورته سیده یوز بیرگن توقنه شوو ده ایککی کیشی نینگ اولگن لیگی نی بیلدیردی.
وزیرلیک اوشبو جان بیرگن کیشی لر دن بیری نینگ عادی اهالی ایکن لیگی نی معلوم قیلدی.
ویانا ساغلیق نی سقلش اداره سی, 15 کیشی نینگ یره لنگن لیگی نی معلوم قیلرایکن, 7 نفر زخمی نینگ ساغلیق وضعیتی نینگ یمان ایکن لیگی نی بیلدیردی.
ایچکی ایش لر وزیری کارل نیهامر, "افسوس که کوپلب کیشی جان بیردی و یره لندی.  خاص تیم لری میز نینگ سعی و حرکتی نتیجه سیده هجومچی لر دن بیری یوق قیلیندی.  سونگگی معلومات لر گه کوره هجومچی لر دن بیری ایسه قاچیب کیتگن وضعیتده" دییه قید ایتدی.
انسان لرنینگ مجبور بولمه گن تقدیرده اوی لری دن چیقمس لیک لری کیره ک ایکن لیگی نی معلوم قیلگن ایچکی ایش لر وزیری, باله لرنی مکتب گه کیتمس لیککه چقیردی.
اطریش باش وزیری سیباستیان کورز هم اجتماعی ترماق آرقه لی بیرگن بیاناتیده, "پولیسی میز اوشبو جیرکنچ ترورچیلیک هجومی نینگ فاعل لری گه قرشی قرارلی بیر کوره ش آلیب بارماقده" دییه قید ایتدی.
عینی دمده اطریش یهودی جماعتی باشلیغی اوسکار دودتچ, هجوم اویوشتیریلگن منطقه ده گی کنیسه نینگ یاپیق ایکن لیگی نی معلوم قیلرایکن, بیراق اوشبو هجوم نینگ کنیسه گه قره ته اویوشتیریلگن لیگی یاکه اویوشتیریلمه گن لیگی نینگ انیق ایمس لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
